**Informe de retorn a les aportacions durant la consulta pública prèvia sobre el projecte d’Ordre per la qual es regula la modificació del règim dels serveis de centre de dia ocupacionals per a persones amb discapacitat per permetre als usuaris iniciar una relació laboral ordinària.**

**Fets**

1. En data 15 de juny de 2024 s’ha publicat al portal de la Generalitat de Catalunya Participa gencat (Departament de Drets Socials) la documentació relativa a la consulta pública prèvia sobre el projecte d’Ordre per la qual es regula el procediment per la modificació del règim dels serveis de centre de dia ocupacionals per a persones amb discapacitat per permetre als usuaris iniciar una relació laboral ordinària, que consisteix en:

1.1. Un document adjunt amb informació referent al Projecte d’Ordre en el qual

es recullen els punts següents:

Ø *Problemes que es pretenen solucionar amb la iniciativa.*

Ø *Objectius de la iniciativa.*

Ø *Possibles solucions alternatives.*

Ø *Necessitat i oportunitat de l’aprovació de la norma.*

1.2. Una especificació d’una relació laboral basades els supòsits de l’inici d’una relació laboral:

a) Quan es tracti d’una relació ordinària de treball amb un horari compatible amb el del servei d’atenció diürna.

b) Quan es tracti d’una relació ordinària de treball de durada determinada amb una jornada coincident amb l’horari del servei d’atenció diürna en un màxim de 10 hores setmanals. El nombre d’hores setmanals compatibles amb una relació ordinària de treball podrà acumular-se i utilitzar-se tot seguit en els casos en què el contracte laboral requereixi una jornada de 40 hores setmanals de l’usuari i tingui una durada màxima de quatre setmanes consecutives.

1.3. S’adjunta al mateix portal de participació els següents documents:

- El Decret 336/1995, de 28 de desembre, pel qual es regula el Servei Ocupacional d'Inserció en els Centres Ocupacionals per a persones amb discapacitat.

- El document d’avaluació preliminar i consulta pública prèvia a l’elaboració de projectes normatius.

- Ordre de 28 de juliol de 1992, de desplegament del Decret 279/1987, de 27d'agost pel qual es regulen els centres ocupacionals per a persones amb discapacitat.

- El document Decret 279/1987, de 27 d'agost, pel qual es regulen els Centres Ocupacionals per a persones amb discapacitat, objecte de consulta.

2. El dia 15 de juny de 2024 ha finalitzat el termini perquè els ciutadans puguin fer llurs comentaris i observacions, sobre la consulta pública prèvia esmentada.

3. Han participat en aquesta consulta prèvia a la tramitació del projecte d’Ordre diferents entitats i persones físiques, amb un total de 28 aportacions al portal participa i la bústia pròpia de autonomiaidiscapacitat.dretssocials@gencat.cat.

3.1 Al portal Participa gencat s’han rebut les aportacions següents:

1. Fundació +tu, fundació de suport @ramonespachs1111111 @EVAVIDALALONSOMESTU: (88719, 88882, 88883, 88888)

2. [Comissió de disCapacitat del Col·legi de Treball Social de Catalunya](https://participa.gencat.cat/admin/participatory_processes/centresdediaocupacionals/components/4108/manage/proposals/88877) @Col\_TSCAT (88877, 88878, 88875, 88876)

3. Entitat ECOM @@entitatecom (88880)

4. @NuriaBlanco (88758, 88757)

5. FUNDACIÓ CAVIGA @laura\_70 (88869, 88871, 88865, 88868)

6.MARIA JULIA@maria\_julia (88718)

7. @AnnaPB (88821)

8**.** MARTA XATRUCH VIROLÉS@MartaX-Sinergrup (88810)

9.MARIA ANGELES @maria\_angeles\_4 (88747)

10. MIFAS @tamara\_5 (88874)

11. DINCAT @dincat (88887)

12**.** GLORIA @gloria\_20 (88719, 88720)

**Aportacions presentades i valoració de les mateixes**

88873 Aportacions de la Comissió de disCapacitat del Col·legi de Treball Social de Catalunya

Part 1) És una acció positiva que fomenta la garantia de drets i així alinear-se a la Convenció sobre els drets de les persones amb discapacitat de l’ONU (2006). Respecte els supòsits requerits per permetre l’inici d’una relació laboral, creiem que els supòsits han de ser més flexibles. Proposem que en el supòsit “b”, en comptes de requerir d’un contracte de 40 hores setmanals durant una durada màxima de quatre setmanes consecutives, pugui ser de 3 mesos en un any.

* Acceptem parcialment la proposta, en el sentit d’ampliar el temps en què pot coincidir el contracte laboral amb la jornada del servei. Ho analitzarem per establir el límit i determinar a partir de quin moment es perdria la plaça.

88875 Aportacions de la Comissió de disCapacitat del Col·legi de Treball Social de Catalunya

Part 2) Així es flexibilitza i s’amplien les oportunitats de cercar ofertes laborals. I també s’ha de tenir en compte els diversos canvis normatius relacionats amb els tipus de contractes laborals i les característiques de les ofertes laborals del mercat privat. Les campanyes esporàdiques d’algunes empreses, com les campanyes en període de vacances de Nadal o estiu, podrien ser ofertes que encaixarien.

* Estem d’acord amb aquesta aportació.

88876 Aportacions de la Comissió de disCapacitat del Col·legi de Treball Social de Catalunya

Part 3) Amb la modificació, es pretén recuperar la funció inicial del SOI, entenen aquesta com un pont entre el centre ocupacional i els centres especials de treball. Actualment aquesta funció no és una realitat. Els centres ocupacionals funcionen amb grups de STO i SOI però en la pràctica acaben tenint les mateixes funcions, el que canvia són els perfils de les persones ateses.

* Estem d’acord de fet era també un dels objectius de la publicació d’aquesta Ordre

88877 Aportacions de la Comissió de disCapacitat del Col·legi de Treball Social de Catalunya

Part 4) Ara bé, perquè aquesta inserció laboral es produeixi i no es quedi únicament en la modificació de la llei, és necessari que es planifiqui l’acompanyament i l’orientació a les persones dels centres ocupacionals per a la recerca de feina. En relació a l’efectivitat de la inserció laboral, proposem que la compatibilitat també es permeti amb formació, per tal de fomentar en un futur la inserció laboral, i acompanyar i respectar a les persones en el seu projecte de vida.

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88878 Aportacions de la Comissió de disCapacitat del Col·legi de Treball Social de Catalunya

"Part 5) Un aspecte que és necessari tenir en compte, analitzar i donar indicacions, són les compatibilitats del salari amb les prestacions que reben la majoria de persones ateses en centres ocupacionals. Volem que la relació laboral no les perjudiqui en el nivell d’ingressos, entenent que si fos el revés, seria una barrera per a la inclusió.

* La Generalitat de Catalunya no té competència per a regular aquesta qüestió, però atès que ens sembla important, ho posarem sobre la taula en el marc de la modificació que l’Estat es planteja fer de la Llei 39/2006, de 14 de desembre, de promoció de l’autonomia personal i atenció a les persones en situació de dependència i la Llei general de drets de les persones amb discapacitat i de la seva inclusió social, aprovada pel Reial Decret Legislatiu 1/2013, de 29 de novembre.

88718 Flexibilitat al SOI per a les oportunitats laborals

Poden sorgir oportunitats laborals que permeten adquirir habilitats laborals així com proporcionar a la persona usuària d'un soi criteris per a escollir l’àmbit laboral preferent. La fórmula per a facilitar la continuïtat és força complexa. Cal flexibilitzar els criteris d'estada al servei i permetre una interrupció temporal per tal que la persona no perdi el recurs en cas que les pràctiques laborals no acompleixin els objectius proposats.

* Entenem que del redactat d’aquesta Ordre se’n desprèn que la persona no perd la plaça en el SOI pel tenir un contracte laboral (veure punt b paràgrafs 2 i 3).

88810 Itineraris flexibles i reversibles: Formació, Ocupació i Treball

Preveure les següents modalitats per fer itineraris flexibles i reversibles, adaptats en cada moment, a les necessitats de la persona: 1)Compatibilitat amb hores de Formació. 2)Un contracte en Centre Especial de Treball d’iniciativa social. 3)Que un treballador de Centre Especial de Treball, en procés de deteriorament per envelliment, i sense reunir els requisits per optar encara a una jubilació, pogués gaudir d’unes hores de Centre Ocupacional."

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88758 Posem en valor les Capacitats

Tant les persones SOI com les STO han de tenir l'opció de formar-se segons les seves capacitats per poder accedir a una formació adequada i desenvolupar una feina remunerada. Les persones als centres ocupacionals han estat classificades segons les places disponibles i la seva discapacitat, però mai s'han avaluat les seves capacitats.

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88772 Obligar per llei als centres ocupacionals a trobar diferents sortides laborals

Els centres ocupacionals semblen gairebé guarderies de persones amb discapacitat. Per a la majoria d'usuaris no hi ha cap meta o incentiu laboral. S'hauria d'implementar l'obligatorietat pel centre d'aconseguir la sortida laboral d'aquells usuaris que puguin fer-ho. Obligació de formació continuada pels usuaris, cerca d'empreses que contractin diferents perfils de treballadors, incentius per empreses, assistència professional tant a l'empresa com al treballador per trobar l'encaix adient

* Aquesta qüestió no és objecte del projecte d’Ordre que es planteja.

88865 Transició del CO al mercat laboral

Trobem manca de flexibilitat a l'hora de mantenir una plaça de SOI davant d'una oferta laboral de curta durada. Les famílies mostren reticència a que el seu familiar treballi davant la possibilitat de perdre la plaça al CO. La millora que exposa el Departament pensem que hauria d'ampliar les hores laborals. Tant les de persones que assisteixen al servei de STO però especialment a les que assisteixen al SOI.

* Entenem que del redactat d’aquesta Ordre se’n desprèn que la persona no perd la plaça en el SOI ni STO pel tenir un contracte laboral (veure punt b paràgrafs 2 i 3).

88888 Proposta mes tu, Fundació de Suport

Es poden beneficiar dos perfils diferents:

Persones més joves que es troben al SOI i que encara no han adquirit les habilitats suficients per entrar en un Centre Especial de Treball o bé aquests no tenen places.

Persones que ja no poden treballar en un CET per diferents processos de deteriorament que esporàdicament podrien treballar. Caldria itineraris flexibles i adaptats a les necessitats de la persona. Clars en la seva temporalitat i durada.

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88880 Aportacions de la Federació ECOM

Les aportacions des de la Federació ECOM envers el reconeixement del grau de discapacitat i la gestió de la dependència en l’àmbit territorial de Catalunya, amb l’objectiu de millorar i agilitzar el procediment i reduir les llistes d’espera són les proposades en el document, que es troba en el següent enllaç: clicar aquí ( https://drive.google.com/file/d/10nVKYX\_bWM-ottaKi-AQEV5LDAD09COt/view?usp=sharing )

*Des de la Federació ECOM valorem la modificació del règim dels serveis de centre de dia ocupacionals per a persones amb discapacitat per permetre els usuaris iniciar una relació laboral, com una acció positiva que fomenta la garantia de drets i així alinear-se a la Convenció sobre els drets de les persones amb discapacitat de l’ONU (2006). Respecte els supòsits requerits per permetre l’inici d’una relació laboral, creiem que els supòsits han de ser més flexibles. Proposem que en el supòsit “b”, en comptes de requerir d’un contracte de 40 hores setmanals durant una durada màxima de quatre setmanes consecutives, pugui ser de 3 mesos en un any. Així es flexibilitza i s’amplien*

*les oportunitats de cercar ofertes laborals. I també s’ha de tenir en compte els diversos canvis normatius relacionats amb els tipus de contractes laborals i les característiques de les ofertes laborals del mercat privat. Les campanyes esporàdiques d’algunes empreses, com les campanyes en període de vacances de Nadal o estiu, podrien ser ofertes que encaixarien.*

* Acceptem la proposta, en el sentit d’ampliar el temps en què pot coincidir el contracte laboral amb la jornada del servei. Ho analitzarem per establir el límit i determinar a partir de quin moment es perdria la plaça.

*Ara bé, perquè aquesta inserció laboral es produeixi i no es quedi únicament en la modificació de la llei, és necessari que es planifiqui l’acompanyament i l’orientació a les persones dels centres ocupacionals per a la recerca de feina, i també l’acompanyament en l’inici de la relació laboral, fins que la persona ho necessiti.*

* Segons el que estableix la normativa vigent, les funcions pròpies del SOI són les següents:
1. Ajustament personal i social: consistent en el conjunt d'activitats destinades a millorar la relació amb l'entorn.
2. Activitats prelaborals: enteses com totes aquelles tasques destinades a afavorir l'adquisició o manteniment d'hàbits laborals i coneixements professionals que puguin facilitar la seva integració futura dins l'àmbit laboral.
* Segons el que estableix la normativa vigent, les funcions pròpies del SOI són les següents:
1. Ajustament personal i social: consistent en el conjunt d'activitats destinades a millorar la relació amb l'entorn.
2. Activitats prelaborals: enteses com totes aquelles tasques destinades a afavorir l'adquisició o manteniment d'hàbits laborals i coneixements professionals que puguin facilitar la seva integració futura dins l'àmbit laboral.

D’altra banda, les funcions del STO són les següents:

1. Ajustament personal, consistent en el conjunt d'activitats dirigides a l'usuari que, amb participació directa d'aquest, tenen per objecte una habilitació estructural de la persona i una millora de la relació amb l'entorn cívic.
2. Ocupació terapèutica, consistent en tasques amb les quals, evitant les simples ocupacions rutinàries o estèrils, sempre que sigui possible, l'usuari pugui adonar-se de l'assoliment d'un resultat material i satisfactori.

En aquest darrer punt determina la normativa que, quan així ho determini el programa individual rehabilitador, la teràpia ocupacional ha de realitzar-se orientada cap a la preparació per a la integració laboral.

Així doncs, entenem que l’acompanyament i orientació a les persones dels centre ocupacionals per a la recerca de feina ja es troba inclòs en les funcions dels dos serveis. L’acompanyament en l’inici de la relació laboral, en canvi, no és una funció pròpia del SOI ni STO, atès que totes les seves funcions estan encaminades a preparar l’usuari per a incorporar-se al món laboral, en un moment previ a l’inici de la relació laboral.

Aquesta proposta es podrà estudiar en cas que es plantegi una modificació de la normativa que regula aquestes funcions específiques dels dos serveis.

*Per fer efectiva la inserció laboral, proposem que la compatibilitat també es permeti amb formació, per tal de fomentar en un futur la inserció laboral, i acompanyar i respectar a les persones en el seu projecte de vida.*

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

*Un aspecte que és necessari tenir en compte, analitzar i donar indicacions, són les compatibilitats del salari amb les prestacions que reben la majoria de persones ateses en centres ocupacionals. Volem que la relació laboral no les perjudiqui en el nivell d’ingressos, entenent que si fos el revés, seria una barrera per a la inclusió.*

* La Generalitat de Catalunya no té competència per a regular aquesta qüestió, però atès que ens sembla important, ho posarem sobre la taula en el marc de la modificació que l’Estat es planteja fer de la Llei 39/2006, de 14 de desembre, de promoció de l’autonomia personal i atenció a les persones en situació de dependència i la Llei general de drets de les persones amb discapacitat i de la seva inclusió social, aprovada pel Reial Decret Legislatiu 1/2013, de 29 de novembre.

*Proposem que es facin les gestions necessaris i comunicació amb la Seguretat Social i Ministerio de Derechos Sociales, Consumo y Agenda 2030 per tal de que sempre que s’iniciï una relació laboral, i aquesta no superi el salari mínim interprofessional, no es vegi afectada la quantia de la prestació que percep la persona, per tal de que la mesura que es vol impulsar sigui afectiva en la inserció laboral i/o comunitària de les persones amb discapacitat.*

*Proposem també que la modificació que permet la comptabilitat amb feina i/o formació que també es pugui donar en els centres experimentals atenció diürna del nou model per a persones amb discapacitat física adquirida i/o pluridiscapacitat.*

* S’accepta aquesta proposta i s’estudiarà la manera d’implementar-la.

88839 Proposta de millores en els centres ocupacionals per permetre als usuaris iniciar una relació laboral

Flexibilitat: Reservar places durant període coherent amb la realitat que serà llarg(adaptació).Incorporar en places no ocupades temporalment a persones en llista d’espera. Compartir una mateixa plaça de persones amb realitats diferents (torn matí/torn tarda).

Formació: Reserva de plaça pel període total de la formació. Millora mòduls econòmics: Dotació recursos humans per millorar l’acompanyament. Impulsar la creació de noves places per evitar llistes d'espera

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88874 Mifas - Discapacitat física

Des de MIFAS ho considerem positiu sempre i quan s’enfoqui aquesta feina com a una activitat més del Pla Personalitzat d’Atenció de la persona usuària que l’aporti valor com a activitat significativa, apoderament i millora de la interacció comunitària. La realització d’aquesta feina remunerada no hauria de perjudicar a les prestacions de lNSS/Generalitat que cobren moltes persones amb places SOI i STO. Potser es podrien vincular a través de convenis i no de contractes.

La Generalitat de Catalunya no té competència per a regular aquesta qüestió, però atès que ens sembla important, ho posarem sobre la taula en el marc de la modificació que l’Estat es planteja fer de la Llei 39/2006, de 14 de desembre, de promoció de l’autonomia personal i atenció a les persones en situació de dependència i la Llei general de drets de les persones amb discapacitat i de la seva inclusió social, aprovada pel Reial Decret Legislatiu 1/2013, de 29 de novembre.

88882 Aportació 1: +Tu fundació de suport

1) Ressaltar que és una proposta necessària donat que és una oportunitat que fins ara no teníem i calia regularitzar-la .

Es poden beneficiar dos perfils:

- les persones que es troben al SOI i que encara no han adquirit les habilitats suficients per entrar en un CET o bé aquests no tenen places. En aquestes situacions aquestes persones podrien iniciar-se al món laboral o també fer formació que afavoreixi la seva inclusió."

* Estem d’acord amb aquesta reflexió

88883 Aportació 2: +Tu fundació de suport

L’altre perfil que es pot beneficiar són aquelles persones que ja no estan al CET i que per diferents processos de deteriorament no tenen encara els requisits per una jubilació, però esporàdicament o temporalment podrien tenir la possibilitat de treballar. També a la inversa, que, per aquest deteriorament, un treballador que estigui al CET amb baix rendiment pugui tenir unes hores de CO.

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88720 '+Serveis centrats en la persona

Si ens creiem l'atenció centrada en la persona i el model basat en els drets de les persones, és de justícia que una persona ha de poder combinar la seva participació en un centre ocupacional i en un entorn laboral, igual que un/a jove estudia i treball.

* Estem d’acord amb aquesta reflexió i aquest també és un dels motius pels quals es vol desenvolupar aquesta normativa.

88748 Oferta formativa com a eina per la procura de feina

És necessari que també es tingui en compte que persones ateses del Centre Ocupacional puguin mantenir plaça mentre fan algun curset de durada determinada que els ajudi a incorporar-se al món laboral. Així des del servei es pot fer un seguiment amb la seva persona de referència.

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

88821 Itineraris estables i perllongats en el temps de STO/SOI - CET

Incrementar el màxim d’hores setmanals de jornada fins a un màxim del 50% CET i 50% STO/SOI, cobrant el servei diürns i l'EMS en part proporcional . L’horari de les hores de treball ha de ser en funció del lloc de treball. Revisable anualment. A l’hora de la contractació es seguirà el què marca la llei vigent actual. I a considerar l’aplicació del contracte de baix rendiment, durant el seu període de formació i capacitació.

* La regulació d’aquesta qüestió no és competència de la Generalitat de Catalunya.

88887 Propostes Dincat Modificació Centres de Dia

Adjuntem propostes de Dincat a la modificació del règim dels serveis de centre de dia ocupacionals

*Des de Dincat volem manifestar, en primer terme, la importància que suposa la modificació que es pretén abordar. Es tracta d’una reivindicació històrica del sector que sempre ha posat sobre la taula les dificultats que suposa la normativa reguladora actual dels centres de dia ocupacionals a l’hora de fomentar i incentivar l’accés al mercat laboral del col·lectiu.*

*En aquest sentit, val a dir que les xifres d’inserció sociolaboral de les persones amb discapacitat intel·lectual continuen sent especialment baixes i, en conseqüència, altament preocupants. És per això, que des de Dincat sempre valorarem de forma molt positiva qualsevol acció o mesura encaminada a revertir la situació. Després de revisar al detall el context, els objectius i l’envergadura de la modificació que es vol dur a terme, considerem que hi ha alguns matisos a realitzar i alguns detalls importants a tenir en compte.*

***Sobre compatibilitats***

*Des de Dincat considerem que la compatibilitat de l’assistència al centre de dia ocupacional amb una feina remunerada hauria de ser possible amb qualsevol tipus de contracte laboral (temps parcial, durada determinada, pràctiques, formació i treball, centre especial de treball de durada determinada per a persones amb discapacitat, etc.) i per qualsevol lloc de treball (empresa ordinària, centre especial de treball o mateixa entitat prestadora del servei d’atenció diürna).*

*Així mateix, considerem que l’assistència al centre de dia ocupacional també hauria de ser compatible amb la formació amb titulació oficial, la formació del SOC i la realització de pràctiques laborals a qualsevol tipus d’empresa.*

*Proposem preveure tres nivells de compatibilitat:*

*a) Compatible 100% (durada indefinida, manteniment del servei de suport a la persona), quan el treball i/o la formació no coincideixen amb l’horari de STO / SOI.*

*b) Compatible 100% (durada indefinida, manteniment del servei de suport a la persona), quan el treball i/o la formació coincideixen en un màxim de 20 hores setmanals amb l’horari del STO o SOI, amb possibilitat de compactar 40 hores de treball setmanals durant 4 setmanes seguides.*

*c) Compatible amb un número superior a 20 hores setmanals, de treball i/o de formació, coincidents amb l’horari del STO / SOI. Amb la limitació temporal de 12 mesos consecutius de relació laboral estable.*

*Es mantindrà la plaça al serveis de STO / SOI, compatible amb formació oficial i/o treball, quan es compleixin les condicions següents:*

* la persona vulgui continuar vinculada al servei de STO / SOI; i*

* se li ofereixin serveis de suport en un procés d’inserció social i laboral, per part de l’entitat on tingui la plaça concertada,*

* d’acord amb el seu programa individual de suport (PIR / PAI).*

*Es causarà baixa del servei de STO/ SOI quan es compleixin les condicions següents:*

* la persona vulgui desvincular-se del servei d’atenció diürna, i*

* la persona hagi estat treballant dotze mesos consecutius, i continuï treballant, un número d’hores superior a 20 hores setmanals de coincidència amb l’horari de STO o SOI.*

* Aquesta proposta s’accepta parcialment. Estem oberts a analitzar i regular la possibilitat de subscriure contractes amb una durada superiors a quatre setmanes. Es contemplarà en el text de l’Ordre una major flexibilitat i les condicions perquè es produeixi la baixa de l’usuari al SOI o STO.

***Sobre el dret a retorn***

*És important donar seguretat a les persones amb discapacitat intel·lectual i per això cal apostar per itineraris de doble via de circulació, que assegurin:*

*a) la compatibilitat entre el servei d’atenció diürna, el treball i la formació (segons exposat al punt anterior);*

*b) i el dret al retorn al servei d’atenció diürna, durant un període de 12 mesos després d’haver acusat baixa, per a aquelles persones treballadores la transició de les quals no hagi estat l’esperada i desitjada o bé per a aquelles altres que s’hagin vist afectades per l’edat.*

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

***Sobre l’edat d’accés***

*Des de Dincat demanem reduir el mínim als 16 anys i eliminar el topall dels 65 anys per accedir als serveis socials per la discapacitat intel·lectual, entre els quals s’inclouen els centres de dia ocupacionals.*

* Aquest tema no és motiu d’aquesta Ordre. La proposta s’estudiarà en el marc de la modificació de la Cartera de Serveis Socials.

***Sobre l’envelliment***

*És fonamental que existeixi una especialització de l’atenció diürna, per jubilació activa i per deteriorament per l’envelliment que doni resposta a les necessitats d’aquesta etapa vital, promovent un envelliment actiu i en comunitat.*

* Dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de futur d’incorporar-ho a la cartera de serveis socials.

***Sobre les valoracions del STOA***

*És fonamental que es revisin els criteris de valoració, especialment en el cas dels serveis de teràpia ocupacional amb auxiliar (STOA), donat que a dia d’avui només tenen en compte la part funcional de la persona.*

* Tot i no ser un motiu d’aquesta ordre, ens sembla bé la proposta i la tindrem en compte per estudiar i implementar uns nous criteris de valoració

***Sobre les ratis del SOI***

*En el cas del SOI és important incrementar la ràtio de psicòleg per poder donar una resposta adequada i personalitzada a totes aquelles persones amb discapacitat intel·lectual que presenten necessitats de suport emocional per la cura del benestar emocional, per doble diagnòstic, etc.*

* Aquest tema no és motiu d’aquesta Ordre

***Sobre places al STO***

*L’augment de l’alumnat amb TEA als diferents cicles educatius és una realitat evident que exigeix la creació de places de STO específiques per a aquestes persones.*

* Aquest tema no és motiu d’aquesta Ordre

88872 Posicionament FEPCCAT

A l'enllaç hi trobareu el posicionament de la FEPCCAT centrat en la necessitat d'alinear aquesta norma en un canvi de model consensuat, per evitar possibles perjudicis a persones usuàries, professionals i entitats: FEPCCAT - Modificació del servei de centre de dia ocupacional.pdf

( https://fepccat-my.sharepoint.com/:b:/g/personal/participacio\_fepccat\_org/EWUUJuhrxMBItWBrJ-EbWjoB0NMbd7ijOE1-xsiBlqO0lg?e=rYAFwe )

*1-Compartim la necessitat de compatibilitzar els serveis ocupacionals amb un contracte laboral, tot i així, tenint en compte el problemes generats per altres normatives recents no consensuades amb el sector, ens preocupa que si aquest canvi no va acompanyat d’una revisió de model, això pugui perjudicar als professionals i a les entitats. Cal garantir que, en cap cas, el fet de què un determinat usuari/a no assisteixi 10 hores, o menys, setmanals al centre ocupacional pugui suposar un problema de gestió per les entitats ni un perjudici pels professionals (si la conseqüència fos alterar la seva jornada laboral per ajustos de ràtios).*

*2- Cal preveure que hi ha persones que per poder accedir a un contracte laboral ordinari, necessitaran un suport a la inserció laboral. Cal preveure aquest suport a través del desplegament de la figura d’assistència personal compatible amb l’àmbit del treball. De la mateixa forma que passa en altres casos d’accés al món de treball de les persones amb discapacitat, s’ha per garantir un acompanyament en tot el procés d’inserció laboral de la persona usuària del servei de centre de dia ocupacional. Hauria de ser un professional reconegut dins del mòduls de la Cartera de Serveis dels centre de dia ocupacionals.*

* Aquesta qüestió no és objecte del projecte d’Ordre que es planteja. La proposta s’estudiarà en el marc de la modificació de la Cartera de Serveis Socials.

88719 Serveis i suports centrats en la persona

Cada persona és diferent compta amb unes capacitats i necessitats que requeriran diferents i diversos suports, la possibilitat d'incloure la persona en un entorn laboral no es pot deixar passar, atès que permet introduir variables “reals” que un centre ocupacional és impossible que reprodueixi.

* Estem d’acord amb la reflexió

88757 Centres Ocupacionals -impulsors de l’autonomia i la inclusió laboral "En relació amb l'article 27 de la Convenio que garanteix el dret al treball i prohibeix la discriminació, la modificació hauria de centrar-se en la formació i adaptació dels llocs de treball. Els centres ocupacionals haurien de complementar els períodes sense ocupació laboral, millorant les capacitats físiques i sociolaborals, i oferir formacions que afavoreixin la inclusió laboral. El CO mai hauria de condicionar l'accés a l'entorn laboral, hauria d'ajustar-se i supeditar-se a aquest.

* Estem d’acord amb la reflexió i per això hem iniciat la tramitació d’aquesta nova Ordre

**Recollim també les propostes que s’han fet arribar encara que el tema tractat no és pertinent per l’elaboració del projecte d’Ordre per modificar el règim dels serveis de centre de dia ocupacionals per a persones amb discapacitat per permetre als usuaris iniciar una relació laboral ordinària:**

88869 Compaginar CO + CD per a + 65a

Al no existir un servei residencial per a persones majors de 65 anys especialitzats, demanem que es pugui compaginar l'assistència al CO amb la residència de gent gran. Això ho sol·licitem perquè tot i estar en llista d'espera, l'usuari fa els 65 anys i directament passa al circuït de gent gran, sense poder optar a una plaça especialitzada per a discapacitat. Generalment les residències no estan preparades per atendre les casuístiques de les persones amb DI.

88747 Libertad y derechos

Creo que esté tipo de centros deben ser voluntarios y no obligatorios deberían ser una ayuda no un castigo y digo esto por qué yo tengo una discapacidad y he sufrido maltrato en rubí Barcelona pedí ayuda a servicios sociales y en lugar de ayudarme me castigaron obligándome a ir al servicio de rehabilitación comunitaria donde además de obligarme a hacer cosas que por mí discapacidad no podía hacer permitían que siguiera sufriendo maltrato obligándome a convivir con mís maltratadores

88868 Solucions per a les persones del CO de més de 65 anys

Creiem que hauria d'existir un recurs específic per a les persones amb discapacitat intel·lectual que tenen més de 65 anys. Un recurs especialitzat de centre de dia per a persones grans, ja que actualment continuen indefinidament en els recursos dissenyats per a persones de totes les edats des dels 18 anys i els ritmes, les activitats i els espais no poden ser els mateixos.

88871 Compaginar CO amb activitats a la comunitat

Tenir la possibilitat de compaginar l'assistència a un CO amb activitats que ofereix la comunitat (culturals, esportives, d'oci, voluntariats) que siguin profitoses pel desenvolupament personal de l'usuari/ària. Aquestes activitats podrien fer-se en horari d'assistència la centre.

* S’està estudiant una modificació de la Cartera de Serveis Socials, en el marc de la qual es podrà analitzar si tenen cabuda aquestes propostes. Així mateix, tal com ja s’ha exposat al llarg de l’informe, dins de la CONVO 24 hi ha una línia de subvencions per a la realització de projectes relacionats amb la compatibilització dels serveis d’atenció diürna amb la formació, les activitats per a la gent gran i el món laboral. En breu s’iniciaran aquests projectes amb la idea de, en un futur, d’incorporar-ho a la Cartera de Serveis Socials.

D’acord amb el procediment per l’elaboració de normes reglamentàries regulat a la Llei 26/2010, del 3 d’agost, de règim jurídic i de procediment de les administracions públiques, el text de l’Ordre se sotmetrà als tràmits d’audiència i informació pública en el moment que legalment sigui procedent.